ถ้าติดเครดิตหรือติดแบล็กลิสต์ของเครดิตบูโรนั้นจะไม่สามารถยื่นสินเชื่อเงินกู้ได้เนื่องจากธนาคารหรือสถาบันการเงินเช็กแล้วว่าเรามีประวัติการชำระหนี้ที่ไม่ดี วิธีการเดียวที่จะทำได้ก็คือเคลียร์หนี้ที่มีให้หมด เราถึงจะหลุดจากแบล็กลิสต์ของเครดิตบูโร แต่ถึงอย่างนั้นประวัติหนี้เสียของเราก็ยังอยู่ในระบบถึง 2 ปี ช่วงเวลานั้นเราจึงควรสร้างเครดิตที่ดีขึ้นมาโดยการเดินบัญชีอย่างสม่ำเสมอ ปิดบัญชีที่ไม่ใช้เพื่อแสดงให้เห็นว่าเราควบคุมค่าใช้จ่ายได้ดี มีบัญชีเงินออมพร้อมเงินเก็บจำนวนหนึ่ง และผ่อนชำระหนี้สินตรงกำหนด เท่านี้เราก็จะได้ประวัติเครดิตบูโรที่ดีไว้ใช้ยื่นกู้สินเชื่อบ้านได้แล้ว